VS001550
Datum: 2001-02-05T01:00:00.000+01:00
datum_sodbe_i_stopnje: 2002-12-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1.400.000,00 SIT
opombe: II Ips 456/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Fizična delavka, zaposlena v pakirnici svežega mesa.

## Škodni dogodek

Prometna nesreča.

## Poškodba

Zvin vratne hrbtenice in udarnina prsnice.

## Telesne bolečine

700.000,00 SIT Tri tedne je trpela srednje hude bolečine, en mesec pa blage in stalne telesne bolečine. Nato so bolečine v stalni obliki prenehale. Po tem času je trpela občasne blage telesne bolečine. Tovrstne bolečine bo trpela tudi v bodoče. V bodoče se ji bodo blage telesne bolečine pojavljale občasno pri dolgotrajnem sedenju v prisilni drži, pri dolgotrajnih transportih s prevoznimi sredstvi, pri ponavljajočih se sunkovitih gibih glave in podobno. Oškodovanka trpi tudi tenzijski glavobol, ki se pojavlja skupaj z bolečinami v vratu. Ta glavobol je bil v začetku pogost in srednje intenzitete ter se je pojavljal tri tedne večkrat tedensko, nato pa je bil občasen in blage intenzitete.

#### Ambulantno zdravljenje

Zdravljenje oškodovanke je potekalo ambulantno in je trajalo dva meseca in pol. Opravila je dva pregleda pri zdravniku specialistu in pet pregledov pri osebnem zdravniku.

#### Rehabilitacija

Sedemkrat je opravljala fizioterapijo. Prav tako je opravljala razgibalne vaje doma.

#### Nevšečnosti med zdravljenjem

Podvržena je bila rentgenskemu slikanju vratne hrbtenice in prsnice ter jemala protibolečinska sredstva.

## Strah

100.000,00 SIT Ob samem škodnem dogodku je utrpela hud trenuten primarni strah, saj je šlo za nenaden in nepričakovan dogodek. Strah je trpela tudi med pregledom v bolnišnici, kar je trajalo nekaj ur. Upravičeno se je bala tudi za izid zdravljenja. Iz tega naslova je trpela sekundarni strah srednje intenzitete tri tedne, nato pa še šest tednov blagi sekundarni strah, ki je po tem času ponehal.

## Zmanjšanje življenjske aktivnosti

600.000,00 SIT Trajne posledice poškodbe se kažejo v zmanjšani gibljivosti vratne hrbtenice lažje stopnje v vseh smereh. Poškodba prsnice ji ni pustila trajnih posledic. Nekoliko so zmanjšane njene splošne življenjske aktivnosti in delovne sposobnosti. Zmanjšano je sposobna za dela, ki zahtevajo dolgotrajno sedenje v prisilnem položaju, za dela, ki zahtevajo ponavljajoče se gibe glave, dela, ki so povezana s preskoki in vibracijami, in dela, ki so povezana z dolgotrajnimi prevozi. Prav tako je zmanjšano sposobna za športne in rekreativne dejavnosti. Težave ima tudi pri vsakdanjih gospodinjskih opravilih.

---

ZOR člen 200, 203